පන්සලේ වැලපිල්ල

පන්සලේ වැලපිල්ල යනු ගුණදාස කපුගේ විසින් 1990 දී ලුම්බිණි රගහලේදී වේදිකාගත කෙරුණු කම්පන ප්‍රසංගය සහ කම්පන කැසට් පටයේ අඩංගු ගීතයකි. මෙම ගීතය රචනා කරන ලද්දේ රත්න  ශ්‍රී විජේසිංහ විසිනි. 1988 දී පේරාදෙනිය විශ්ව විද්‍යාලයේ වෛද්‍ය විද්‍යා පීඨයේ ඉගෙනුම ලැබූ ශිෂ්‍ය ක්‍රියාකාරිකයකු වූ ත්‍රීමාවිතාරණ සිසුවා හමුදාව විසින් ිිිිිඝතනය කිරීම මෙම ගීතයේ නිමිත්ත වේ. ත්‍රීමා ඝාතනය කොට ඇත්තේ අතිශය අමානුෂික ආකාරයකට ය. එනම් වැල්ලවාය,  කොස්ලන්ද මාර්ගයට යාබද ප්‍රදේශයකදී ඔහුගේ සිරුරේ තැතින් තැන සිගරට් ගිනිපුලුගු වලින් පුලුස්සා, නියපොතු ගලවා,  ඇස් උගුල්ලා දමා,  හිසට පරාල ඇණ ගසා අවසානයේ සිරුර සුදු ඉටිකොල වලින් ඔතා සිරුර කබයකින්  ගැට ගසා  කබයේ  කෙලවර ජීප් එකේ පිටුපස  ගැට ගසා ජීප් රථය පන ගන්වා ජීප් රථය මගින් ඇදගෙන යාම දක්වා සාහසික සංවිධානගත හිංසනයක් මගිනි. 

ත්‍රිමාවිතාන ඉගෙන ගනු ලැබූ  පේරාදෙණිය විශ්ව විද්‍යාලය ස්වදේශික බෞද්ධයින්ගේ මුදුන්මල්කඩ ලෙස සලකනු ලබන නුවර සිරි දලදා මාලිගාව පිහිටි   කලාපයක තිබෙන නිසා එය උත්ප්‍රාස කර ගනිමින් සහ මහා සෝකයක් බවට පත් කරමින් මෙම ගීතයේ පදරචනාව,  සංගීතය සහ ගායනය යන තුනේම මනා සංගතබවකින් මේ පන්සලේ වැලිපිල්ල නිර්මාණය වී ඇත. මෙම ගීතය ගැයෙන්නේ මල ගෙවල් වල තූර්යවාදන සෝක  අනුවාදන වල තථ්‍යාකාරය දෙමුහුන් කිරීමෙනි.   අවුරුදු දෙකකට උඩදි සිදු උන දෙයක් ගැන සාංකාව සහ මූසලකම ඇති කරන දුක්ඛ දෝමනස්සයක් ඉන් ජනිත කරනු ලබයි. 

පන්සලේ වැලපිල්ල  

හන්තානේ කඳු දන ඇන නමදින සිරි දළදා හාමුදුරුවනේ

ඔබවහන්සේ ළඟ ඉගෙන ගන්න ගිය මගේ දරුවා හාමුදුරුවනේ

පිරුවට අන්දා  නෙත් දෙක පියවා ගෙන ආවයි හාමුදුරුවනේ

දළදා නාමෙට උත්තර දෙනවද මතු බුදුවෙන හාමුදුරුවනේ ......

ඇදුරිදුනේ මේ සැතපෙන දරුවා ලෙඩට බෙහෙත් නැති කෙනෙකුන් දෝ 

වනන්තරේ වැදී  දෙනකට අහුවී මරුවැල  පෑ ගුණු කෙනෙකුන්දෝ 

මේ මගේ පුතු බව අදහනු කෙලෙසද ලෙඩකින් දුකකින් නැත පෙලුනේ 

දාදිය විකුණන හොර මැර නැති අප අකල් මරණ ගැන නැත දන්නේ....

කාලය දීපය දේශය දන්නා මතු බුදුවෙන හාමුදුරුවනේ 

ධර්මය දැනගෙන එන්න ගියේ පුතු හමුවුණු නැති වග නැත දන්නේ 

තුවාල සුදුරෙදි පාටින් වසාගෙන උඩුකුරු වී මේ සැතපෙන්නේ 

මේ දස ධර්මය ගුණ කඳ නොවේද කියන්න දැන්වත් ඇදුරිදුනේ .......

ගුණදාස කපුගේ කම්පන ප්‍රසංගය  සහ කැසට්පටය එලි දක්වනු ලබන 1990 අවුරුද්ද වන විටද ශ්‍රී ලංකාවේ ජනාධිපති රණසිංහ ප්‍රේමදාස ය. එම කාලය තුලද හදිසි නීතිය ක්‍රියාත්මක විය. ඒ අනුව මිලිටරි බලය පහව ගොසින් නොතිබුණි. කපුගේ ගේ මෙම පන්සලේ වැලපිල්ල ගීතය  ගුවන්විදුලිය සහ රූපවාහිනයෙ ප්‍රචාරය කිරීම තහනම් කල අතර මෙම ගීතය නිසා කපුගේ ගේ වැඩ තහනමටද ලක් විය. ප්‍රේමදාස පාලනය පෙරලා දමනු පිණිස නැවත ශ්‍රී ලංකාවේ  අනූව දශකයේ ඇති වූ විරෝධාකල්පිත ගීත ප්‍රවණතාවයේ  තීරණාත්මක චරිතයක් වන ගුණදාස කපුගේ  ශ්‍රී ලංකාවේ අනූවේ ප්‍රවණතාව යේ පුරෝගාමියෙකි.